Разам са школьным сябрам і паплечнікам па навуковай рабоце Мікітам Валюком, які працаваў над праектам разам з хлопцам, а зараз з’яўляецца студэнтам, яны даследавалі рэдкі від стымулятару росту — фітагармон гіберылін. На момант пачатку даследавання знайсці гармон было складана: у Беларусі ён не прадаваўся і не вырабляўся. “Але лёгкіх шляхоў і не шукалі”, — жартуюць Ілья Лойка разам з настаўніцай і куратарам іх навуковай дзейнасці Наталляй Мікалаеўнай Надтока. Прыйшлося звязацца з расійскімі вытворчымі прадпрыемствамі, якія даслалі гармон (дарэчы, бясплатна). З прадстаўнікамі прадпрыемства ў выніку пасябравалі: дзяліліся вынікамі сваіх даследаванняў, абменьваліся вопытам.